cyanic-selkie/wikianc huggingface dataset:
Tetrapodomorpha
Ang Tetrapodomorpha (kilala din bilang Choanata ) ay isang pangkat ng naguguludan na binubuo ng mga tetrapoda (mga naguguludang may apat  na paa) at ang kanilang pinakamalapit na sarcopterygian na kamag-anak na mas malapit na nauugnay sa mga buhay na tetrapod kaysa sa buhay na Dipnoi. Ang mga masulong na anyong nasa pagitan ng isda at ng mga unang labyrinthodontia, tulad ng Tiktaalik, ay tinaguriang "fishapods" ng kanilang mga tagatuklas, dahil sa kalahating isda, kalahating tetrapod, na anyo at morpolohiya ng paa. Ang Tetrapodomorpha ay naglalaman ng mga crown group na tetrapod (ang huling ninuno ng mga buhay na tetrapod at lahat ng mga inapo nito) at ilang pangkat ng mga maagang stem tetrapod, na kinabibilangan ng ilang grupo ng mga nauugnay na isda na may umbok-palikpik, na pinagsama-samang kilala bilang mga osteolepiformes. Ang Tetrapodamorpha bawas ang pangkat-korona na Tetrapoda ay ang Stem Tetrapoda, isang paraphyletic na pangkat na sumasaklaw sa pagbabagong-anyo ng mga isda tungo tetrapod.
Palasyo ng Capodimonte
Ang Maharlikang Palasyo ng Capodimonte ay isang malaking Borbon na palazzo sa Napoles, Italya, dating paninirahan sa tag-init at Jagdschloss ng mga hari ng Dalawang Sicilia, at isa sa dalawang Maharlikang Palasyo sa Napoli. Narito ngayon ang Pambansang Museo ng Capodimonte at galeriyang pansining ng lungsod. Ang "Capodimonte" ay nangangahulugang "tuktok ng burol", at ang palasyo ay orihinal na nasa labas lamang ng lungsod, na ngayon ay lumawak upang palibutan ito, at bahagyang mas malamig kaysa lungsod tuwing tag-init.
Patunay sa pamamagitan ng halimbawa
Ang pagpapatunay sa pamamagitan ng halimbawa o hindi angkop na paglalahat ay isang palasiyang lohikal kapag ang isa o higit pang mga halimbawa ay inaangkin bilang patunay para sa isang mas pangkalahatang pahayag.
Kapag balido
Ang argumento sa pamamagitan ng halimbawa ay balido kapag ito ay humahantong mula sa isang singular na premisa tungo sa eksistensiyal na konklusyon. Halimbawa
Maharlikang Palasyo ng Napoles
thumb| Ang patsada sa Piazza del Plebiscito, nakikita mula sa timog thumb| Pangunahing hagdanan thumb| Ang silid ng trono Ang Maharlikang Palasyo ng Napoles (Palazzo Reale di Napoli, Palazzo Riale ‘e Napule) ay isang palasyo, museo, at makasaysayang puntahan ng mga turista na matatagpuan sa gitnang Napoles, Katimugang Italya.
Ito ay isa sa apat na tirahan malapit sa Napoles na ginamit ng Pamilya Borbon sa panahon ng kanilang pamamahala sa Kaharian ng Napoles (1735–1816) at kalaunan ng Kaharian ng Dalawang Sicilia (1816-1861). Ang iba pa ay ang mga palasyo ng Caserta, Capodimonte na tanaw ang Naples, at ang Portici sa mga dalisdis ng Vesubio.
Katedral ng Atri
thumb| Katedral mula sa timog-kanluran Ang Katedral ng Atri (Basilica concattedrale di Santa Maria Assunta; Duomo di Atri) ay isang Romaniko Katoliko Romanong katedral na alay sa Pag-aakyat ng Birheng Maria sa bayan ng Atri, Lalawigan ng Teramo, rehiyon ng Abruzzo, Italya.
Chieti
Ang Chieti ( Italian: [ˈKjeːti] (link=|Tungkol sa tunog na itolocally [ˈKjɛːti] ; Chiete, Chjïétë, Chjìtë ; Θεάτη; Theate, Teate) ay isang lungsod at komuna (munisipalidad) sa Gitnang Italya, 200 km silangan ng hilagang-silangan ng Roma. Ito ang kabisera ng lalawigan ng Chieti sa rehiyon ng Abruzzo.
Sa Italyano, ang pang-uri ay teatino at ang mga naninirahan sa Chieti ay tinawag na teatini. Ang pormang Ingles ng pangalang ito ay napanatili sa mga Teatino, isang orden ng relihiyosong Katoliko.
Palazzo Barbaja, Napoles
Ang Palazzo Barbaja ay isang palasyo na matatagpuan sa via Toledo ng quartiere San Ferdinando ng Napoles, Italya. thumb| Patsada
Katedral ng Atri
Dati ito, mula 1251, ang episkopal na upuan ng Diyosesis ng Atri (kalaunan ay Penni-Atri) at mula pa noong 1986 ay isang konkatedral ng Diyosesis ng Terramo-Atri. Idineklara itong isang basilika menor noong 1964.
Chieti
Heograpiya
Makikita ang Chieti ilang kilometro ang layo mula sa Dagat Adriatico, at ang nasa likuran ay mga bundok ng Majella at Gran Sasso. Nahahati ito sa matandang bayan sa kaugnay na burol na tinatanaw ang Aterno-Pescara at ang pinakabagong lugar na komersiyal at pang-industriya, na tinatawag na Chieti Scalo at nabuo bunga ng estasyon ng riles ng Chieti kasama ang sinaunang ayos ng Via Tiburtina, sa lambak ng Aterno-Pescara.
Arkitektura
thumb| [[Katedral ng Chieti]] thumb|Ang simboryo ng Simbahan ng San Francisco thumb|Teatro Marrucino Ang katedral na alay kay San Justino ng Chieti marahil itinatag noong ika-8 siglo at, ayon sa tradisyon, itinayo muli ng obispo na si Teodorico I noong 840, pagkatapos ng pandarambong ni Pepin ng Italya. Ito ay muling itinayo ng obispo na Attone I noong 1069, ngunit sa gusaling iyon ay mga bahagi lamang ng Romanikong cripta ang natira. Ang simbahan ay pinaganda noong ika-14 at ika-15 siglo salamat sa iba't ibang obispo. Ang unang tatlong palapag ng kampanaryo ay itinayo noong 1335 ni Bartolomeo di Giacomo at noong 1498 itinayo ni Antonio da Lodi ang espadaña at tiendang bubong nito. Ang simbahan ay pinalamutian muli noong ika-17 siglo sa estilong Baroko. Ang 1703 lindol sa Apenino ang sumira sa tiendang bubong ng tore ng kampanilya at napinsala ang simbahan, na ang aspeto ay binago ng arsobispong si Francesco Brancia sa pagitan ng 1764 at 1770. Sa unang bahagi ng ika-20 siglo ang arkitektong si Antonio Cirilli ay pinagsama ang kampanaryo at malawak na binago ang panlabas. Ang cripta ay naglalaman ng mga labi ni San Justino ng Chieti. Malapit sa katedral ay mayroong oratoryong Baroko ng Bundok ng Patay na Kapatiran, ang pinakalumang katolikong kapatiran ng Chieti na opisyal na kinilala ni Papa Inocecnio X noong 1648.
Palazzo d'Afflitto
Ang Palazzo D'Afflitto ay isang palasyo na matatagpuan sa kapitbahayan ng San Giuseppe ng Napoles, Italya, na katabi ng Palazzo Capomazza di Campolattaro. Dati ay pinagmamay-arian ito ng maharlikang pamilyang d'Afflitto. Sa ikatlong palapag ay ang kamakailan lamang naipanumbalik na Simbahan ng Totoong Monte Manso di Scala, na itinayo sa ibabaw ng sikat na Cappella Sansevero. Ang palasyo ay itinayo noong ika-15 siglo ngunit sumailalim sa maraming mga muling pagtatayo. thumb| Ang hagdanan
Solusyong Schwarzschild
Ang solusyong Schwarzschild (binibigkas bilang SWAR-shild) ay isa lamang sa mga eksatong solusyon ng ekwasyong field ni Einstein (EFE) sa isang rehiyon ng espasyo-panahon (spacetime) na walang materya-enerhiya (matter-energy). Ang solusyong ito ay may mga katangiang istatiko (static) at may simetring isperikal (spherically-symmetric). Kadalasan itong ginagamit bilang modelo ng mga itim na mga butas. Ang solusyong ito ay nadiskubre ng Alemang si Karl Schwarzschild noong Disyembre 1915 habang siya'y nagsisilbi sa ilalim ng Alemanya noong Unang Digmaang Pandaigdig.
Metriko
Ang metriko para sa espasyo-panahong Schwarzschild na may sistemang koordinatong ay: kung saan ang M ay maaaring ituring na masa ng itim na butas. Sa artikulong ito, ating susundin ang mga kumbensyong (-+++) at G = c = 1.
Mga singularidad
Makikita na ang metriko ay may dalawang singularidad: r = 2M at r = 0. Ang r = 2M ay isang klase ng koordinatong singularidad, samantalang ang r = 0 ay isang klase ng pisikal na singularidad. Madaling makita ang pagkakaiba ng dalawang singularidad na nabanggit mula sa iskalar na Kretschmann, na siyang kinukwenta ayon sa: kung saan ang ay ang tensor na Riemann. Sa lokasyong r = 2M, ang iskalar na Kretschmann ay regular. Samakatuwid, ito'y nangangahulugan na ang r = 2M ay isang koordinatong singularidad. Sa kabilang dako, walang kahulugan ang iskalar na Kretschmann sa lokasyong r = 0; nangangahulugan ito na isang pisikal na singularidad ang r = 0.
Pangangatwirang paikot-ikot
Ang pangangatwirang paikot-ikot o circular reasoning o paradoxical thinking o circular logic ay isang palasiyang lohikal na nangyayari kapag ang nangangatwiran ay nagsisimula sa kung ano ang tinatangka niyang patunguhan nito. Ang mga bahagi ng argumentong ito ay kadalasang balido dahil kung ang mga premisa ay totoo ay ang konklusyon ay totoo rin. Gayunpaman, ito ay walang silbi dahil ang konklusyon ang isa sa mga premisa. Ang lohikang paikot-ikot ay hindi makapagpapatunay ng konklusyon dahil kung ang konklusyon ay pinagdududahan, ang premisa na tumutungo dito ay pagdududahan rin. Ang begging the question ay isang anyo ng pangangatwirang paikot-ikot. Ang pangangatwirang paikot-ikot ay karaniwang nasa anyong: "Ang A ay totoo dahil ang B ay totoo; ang B ay totoo dahil ang A ay totoo". Ang lohikang paikot ikot ay mahirap makilala kung ito ay kinasasangkutan ng mas mahabang mga sunod sunod na proposisyon.
Palazzo della Borsa, Napoles
thumb| Harapan ng Palasyo Ang Palazzo della Borsa ay isang napakalaking ika-19 na siglong palasyo na matatagpuan sa kapangalang Piazza sa Napoles, rehiyon ng Campania, Italya. Ang gusali, na itinayo sa isang pang-akademiko at detalyadong estilo ng Neorenasimiyento na dating tahanan ng lokal na pamilihan ng sapi (Bourse), ngayon ay tahanan na ng Kamara ng Komersiyong Napolitano.
Palazzo Buono
thumb| Panlabas Ang Palazzo Buono ay isang palasyo sa Napoles, na matatagpuan sa via Toledo sa distrito ng Montecalvario. Una itong kinomisyon noong ika-17 siglo ng pamilyang De Curtis at idinisenyo ni Bartolomeo Picchiatti. Nang maglaon ay naging tahanan ito ng bangko ng Monte dei Poveri Vergognosi at sa loob ng sampung taon ng pananakop ng Pransiya ay naging tribunal ng komersiyo ito.
Madaliang paglalahat
Ang madaliang paglalahat o hasty generalization ay isang palasiyang impormal ng maling paglalahat batay sa hindi sapat na ebidensiya o paglundag sa konklusyon nang hindi nagsasaalang alang sa lahat ng mga variable. Sa estadistika, ito ay kinasasangkutan ng pagbatay sa malawakang mga konklusyon tungo sa estadistika ng isang survey mula sa isang maliit na sampol na nabibigong sapat na kumatawan sa buong populasyon. Ang kabaligtaran nito ang tamad na induksiyon o pagtanggi sa makatwirang konklusyon ng induktibong argumento.
Simbahan ng Santa Teresa y San José (Madrid)
Ang Simbahang Parokya ng Santa Teresa y San José (Espanyol : Iglesia Parroquial de Santa Teresa y San José ), na kilala rin bilang Pambansang Templo ng Santa Teresa de Jesús at Kumbento ng mga Descalsong Padreng Carmelita (Templo Nacional de Santa Teresa de Jesús y Convento de los Padres Carmelitas Descalzos), ay isang simbahang Katoliko na matatagpuan sa Madrid, Espanya. Ang complex ay nagsisilbi bilang isang paninirahan sa pamayanan ng relihiyon, isang bahay aruga at isang simbahang parokya. Idineklara itong Bien de Interés Cultural noong 1995.
Palazzo Diomede Carafa
Ang Palazzo Diomede Carafa, na kilala rin bilang Palazzo Santangelo, o Santagelo Carafa, ay isang malaking palasyong Renasimiyento sa Via San Biagio dei Librai #119–121 sa sentrong Napoles, rehiyon ng Campania, Italya. Sa kabila ng kalye mula sa harapan ay ang simbahan ng San Nicola a Nilo; sa silangang bahagi, sa kabila ng isang vicolo na may parehong pangalan, ay ang simbahan ng Santi Filippo e Giacomo.
Palasyo ng Arsobispo (Napoles)
thumb|265x265px| Detalye ng patsada ng Arsobispo ng Palasyo sa Napoles. Ang Palasyo ng Arsobispo (Palazzo Arcivescovile) ay isang gusali sa Naples, Italya. Ito ang opisyal na tirahan ng Arsobispo ng Napoles. Ang gusali ay matatagpuan sa plaza largo Donna Regina isang bloke sa hilaga ng Katedral ng Napoles direkta sa tapat ng simbahan ng Donna Regina Nuova. Magkasama, ang katedral at ang Palasyo ng Arsobispo ay bumubuo ng isang malawak, konektadong complex.
Begging the question
Ang begging the question (Latin petitio principii, "pagpapalagay ng simulang punto" na hinango mula sa orihinal na wikang Griyegong τὸ ἐν ἀρχῇ αἰτεῖσθαιm, "pagtatanong ng orihinal na punto" sa Analytica Priora ni Aristoteles) o pagsusumamo sa tanong o hingin ang tanong o ipagmakaawa ang tanong (literal na mga salinwika) ay isang lohikal na palasiya (baluktot na pangangatwiran), na nangyayari kapag ang premisa ng argumento ay nagpapalagay na ang konklusyon ay totoo nang walang patunay na ito ay totoo. Ito ay kadalasang tinatawag na pangangatwirang paikot-ikot bagaman ito ay itinuring na natatangi mula rito.
Talaan ng mga lungsod sa Rusya ayon sa populasyon
Ito ay isang talaan ng mga bayan at lungsod sa Rusya na may populasyon ng higit sa 50,000 katao ayon sa Senso 2010. Ang mga bilang na ito ay ang populasyon sa loob ng mga nasasakupan ng lungsod (city proper), at hindi kasama ang mga bilang para sa pook urbano o kalakhang pook.
Begging the question
Halimbawa
Ang pagmamanaho sa kanang panig ng kalsada ay inaatas ng batas (sa ilang bansa) kaya kapag tinatanong ng isa kung bakit ito dapat gawin, kanilang kinukwestiyon ang batas. Gayunpaman, kung ang isa ay nag-aalok ng dahilan na sundin ang batas na ito at simple nitong sasabihin na "dahil ito ang batas", ito ay isang begging the question (nagpapalagay ng simulang punto). Ito ay nagpapalagay ng pagiging balido ng pag-aangking kinukwestiyon sa simula.
Talaan ng mga lungsod sa Rusya ayon sa populasyon
Hindi kasama sa talaan ang lungsod ng Sevastopol at mga lokasyon sa Republika ng Crimea, sapagkat ang mga ito ay hindi sakláw ng Senso 2010 bilang mga bahagi ng Ukraine. Hindi rin kasama ang lungsod ng Zelenograd (isang bahagi ng pederal na lungsod ng Mosku) at ang mga munisipal na lungsod ng pederal na lungsod ng San Petersburgo sapagkat hindi sila ibinilang sa Senso 2010 bilang nag-iisang mga pook o lokalidad.
Zyzomys pedunculatus
Ang Zyzomys pedunculatus, (kilala rin sa tawag sa Ingles: Central Rock Rat,Central Thick-tailed Rock-rat,Macdonnell Range Rock-rat na literal na maisalin sa wikang Tagalog bilang Gitnang Batong Daga) ay isang uri ng hayop na rodentia mula sa pamilya ng Muridae. Ito ay matatagpuan lamang sa Australya.
Ito ay pinaniniwalaang napabilang sa mga hayop na nasa ekstinsiyon noong 2002 matapos ang malaking sunog sa tahanan nito, ngunit apat na halimbawa ang natagpuan noong 2010 sa Pambansang Liwasan ng Kanlurang MacDonnell. Noong 2013 muli itong natuklasan sa pamamagitan ng motion-sensor cameras sa Hilagang Teritoryo ng Haasts Bluff sa Pinagkatiwalang Katutubong Lupa, sa Kanluran ng Batis ng Alice.
Mga panlabas na link
Kaurian:Rodentia Kaurian:Daga
Pagkiling sa kompirmasyon
Ang pagkiling/bias sa kompirmasyon' (confirmation bias) ay kagawian ng mga tao na pumabor o pumili ng impormasyon na kumukumpirma o nagpapatunay ng kanilang mga paniniwala o pananaw. Ang mga tao ay nagpapakita ng pagkiling na ito kapag nagtitipon sila o umaalala ng impormasyon na pinipili o kapag kanilang pinapakahulugan ito sa isang paraang kumikiling sa kanilang paniniwala. Ang epektong ito ay mas malakas para sa mga punong puno ng emosyon na mga isyu at sa malalim na mga paniniwala. Kanila ring pinapakahulugan ang mga hindi malinaw na ebidensiya bilang sumusuporta sa kanilang paniniwala. Ang may pagkiling na paghahanap, interpretasyon at memorya ay hinimok upang ipaliwanag ang polarisasyon ng saloobin (kapag ang hindi pagkakasundo ay nagiging mas sukdulan kahit ang mga magkaibang partido ay nalantad sa parehong ebidensiya), patuloy na paniniwala sa kanilang paniniwala (kapag patuloy ang paniniwala kapag ang ebidensiya sa kanilang paniniwala ay naipakitang hindi totoo o mali), ang hindi makatwirang epektong nangunguna (ang mas malaking pag-asa sa impormasyong maagang naenkwentro sa serye) at mailusyong ugnayan (kapag maling natatanto ang ugnayan sa pagitan ng dalawang pangyayari o sitwasyon). Ang sunod sunod na mga eksperimento noong mga 1960 ay nagmumungkahi na ang mga tao ay may pagkiling tungo sa pagkukumpirma ng kanilang mga umiiral na paniniwala. Ang mga paliwanag para sa mga napagmasdang pagkiling sa kompirmasyon ay kinabibilangan ng wishful thinking, at limitadong kakayahan ng tao na magproseso ng impormasyon. Ang isa pang paliwanag ay ang mga tao ay nagpapakita ng pagkiling sa kompirmasyon dahil kanilang tinitimbang ang mga gastos sa pagiging mali sa halip na mag-imbestiga sa neutral at pamamaraang siyentipiko. Ang pagkiling sa kompirmasyon ay nag-aambag sa labis na pagtitiwala sa mga pansariling paniniwala at maaaring magpanatili o magpalakas ng mga paniniwala kapag ito ay sinasalungat ng ebidensiya. Ang mga hindi maayos na desisyon dahil sa pagkiling na ito ay natagpuan sa mga kontekstong pampolitika at pangorganisasyon.
Puma
Ang Puma ay maaaring tumukoy sa mga sumusunod:
Pag-angat (puwersa)
Ang isang pluwido na dumadaloy sa paligid ng isang bagay ay nagdudulot ng puwersa dito. Ang pag-angat ay ang bahagi ng puwersang ito na patayo, patindig, o patirik sa paparating na direksyon ng daloy. Ito ay kaibahan sa puwersa ng puwersang paghila, na bahagi ng puwersa na kahanay sa direksyon ng daloy.
Kung ang nakapaligid na pagdaloy ay hangin, ang puwersa ay tinatawag na puwersang aerodynamic. Sa tubig o anumang iba pang likido, ito ay tinatawag na puwersang hydrodynamic.
Ang dinamikang pag-angat ay nakikilala sa iba pang mga uri ng pag-angat sa mga pagdaloy. Ang aerostatic na pag-angat o buoyancy, kung saan ang panloob na pluwido ay mas magaan kaysa sa pluwidong nakapaligid, ay hindi nangangailangan ng paggalaw at ginagamit ng mga lobo, mga blimp, mga dirigible, bangka, at submarino. Ang pagplaplanong pag-angat (Planing lift), kung saan ang ibabang bahagi lamang ng katawan ang nalulubog sa likidong daloy, ay ginagamit ng mga bangkang de-motor, surfboard, windsurfer, sailboat, at water-ski.
Random variable
Ang isang random variable ay isang may halagang real na punsiyon na nagmamapa mula sa domain na espasyong sampol na Ω sa range nito. Ang mga random variable ay mauuri bilang diskreto o tuloy-tuloy. Ang punsiyon na naglalarawan ng mga posibleng halaga ng isang random variable at mga nauugnay na probabilidad dito ay kilala bilang distribusyong probabilidad. Ang mga realisasyon ng isang random variable na mga resulta ng random na pagpili ng mga halaga ayon sa distribusyong probabilidad ng variable ay tinatawag na mga random variate.
Palazzo Carafa della Spina
Ang Palazzo Carafa della Spina ay isang makasaysayang palasyo na matatagpuan sa Via Benedetto Croce numero 45, (bahagi ng Via Spaccanapoli) sa quartiere San Giuseppe ng Napoles, Italya. Matatagpuan ito sa pagitan ng Piazza ng Gesu Nuovo at ang Piazza ng San Domenico Maggiore. Ang Palasyo ay dating kabilang sa isang sangay ng pamilya Carafa. thumb| Portada pasukan left|thumb|
San Nicola a Nilo
Ang San Nicola a Nilo ay isang estilong Barokong Katoliko Romanong simbahan sa Via San Biagio dei Librai #10, sa sentro ng Napoles, lalawigan ng Campania, Italya. Nakatayo ito sa tapat ng Palazzo Diomede Carafa.
Palazzo Doria d'Angri
Ang Palazzo Doria d'Angri ay isang makasaysayang gusali at bantayog sa Napoles sa Katimugang Italya na matatagpuan sa Piazza 7 Settembre sa sulok kasama ang abalang Via Toledo at Via Monteoliveto.
Akademya Militar ng Pilipinas
Ang Akademya Militar ng Pilipinas (PMA; Philippine Military Academy; Academia Militar de Filipinas) ay ang pangunahing akademiyang militar para sa mga Pilipinong naghahangad para sa isang komisyon bilang opisyal na militar ng Sandatahang Lakas ng Pilipinas (AFP). Itinatag ito noong 21 Disyembre 1936 sa bisa ng Batas ng Pambansang Tanggulan ng 1935. Ito ay tinularan sa Akademiyang Militar ng Estados Unidos. Ang Akademiya ay matatagpuan sa lungsod ng Baguio. Ito ay paaralan ng pagsasanay para sa mga magiging opisyal ng AFP.
Sinusundan ng akademya ang mga pinagmulan nito noong 1898, nang ipinamahala ni Heneral Antonio Luna ang pagkatatag ng Academia Militar sa Pilipinas. Mula noon, ang akademiya ay nagsilbi bilang isang pambansang palatandaang pangkasaysayan para sa makasaysayang ambag at "mahaba at walang katapusan hanay ng kalidad ng edukasyong pangmilitar." Ang kampus ay isang sikat na pasyalan ng mga turista sa Lungsod ng Baguio. Ang pagpasok ng mga Kandidatong Kadete ay dapat sumailalim at pumasa ng mga sunud-sunod na pagsusulit (Nakasulat, Pisikal, Medikal at Neuro-Sikiyatriko); humigit-kumulang 400 kalalakiha't kababaihan ay pumapasok sa Akademiya bawat Hunyo. Ang mga mag-aaral ay mga opisyal-sa-pagsasanay at itinuring bilang mga "kadete" o pinagsama bilang "Pulutong na Katede ng Sandatahang Lakas ng Pilipinas" (CCAFP). Ang bayad sa pag-aaral at buwanang pataan ay pinondohan nang buo ng pamahalaan sa palitan ukol sa isang obligasyon sa aktibong tungkulin sa serbisyo sa pagtatapos.
Ang programang pang-akademiko ay nagbibigay ng isang Batsilyer ng Agham sa Pamamahala sa Pambansang Katiwasayan na may isang kurikulum na nagpapanatili ng pamantayan ng mataas na antas ng pagganap ng kadete sa akademiko, taktika ng militar at kalakasan pampisikal at pampalakasan ng katawan. Ang mga kadete ay kinakailangang sumunod sa Alituntunin ng Karangalan na sinasabi na "Kami, mga kadete, at hindi nagsisinungaling, lumilinlang, nag-uumit, ni nagpaparaya sa kasama natin na gumagawa nito. Ibinabatay ng PMA ang pag-unlad ng cadet sa apat na aspeto: pagkatao, akademika, militar at pisikal Ang mga nagtapos ay inatasan bilang pangalawang tenyente sa Hukbong Katihan ng Pilipinas at Hukbong Himpapawid ng Pilipinas at bilang insinya sa Hukbong Dagat ng Pilipinas.
Sa kabila ng limitadong alok sa batsilyerato, ang akademiya ay patuloy na nakapuwesto sa nangungunang 100 Pamantasan at Dalubhasaan sa Pilipinas ukol sa kalidad na edukasyon at pamamahala nito Ang PMA ay sertipikadong ISO 9001:2015. \
Mga talasanggunian
Mga Talaarawan ng Senado, Ika-4 na Tagapagbatas ng Pilipinas, Tomo 1, pahina 32, 23 Oktubre 1916 (nakasulat sa Kastila) Ang orihinal na sipi ay matatagpuan sa Gusaling Adams, Aklatan ng Konggreso ng EU
Ano ang Ikatlong Estado?
right|thumb|335x335px| Ang unang pahina ng Qu'est-ce que le Tiers Etat? Ano ang Third Estate? (Qu'est-ce que le Tiers-État? ) ay isang pampulitikang polyeto na isinulat noong Enero 1789, bago ang pagsiklab ng Himagsikang Pranses, ng manunulat na Pranses at klero na si Abbé Emmanuel Joseph Sieyès (1748–1836). Ang polyeto ay tugon ni Sieyès sa paanyaya ng ministro ng pananalapi na si Jacques Necker para sa mga manunulat na sabihin kung paano nila naisip na dapat ayusin ang Estados-Heneral.
Pangatwiran ni Sieyès sa sinulat na polyeto na ang ikatlong estade – ang karaniwang mga taumbayan ng France – ay siyang bumubuo na ng isang ganap na bansa, at hindi nangangailangan ng "pabigat" ng dalawang iba pang mga uri, ang una at pangalawang estado ng klero at maginoo. Sinabi ni Sieyès na gusto ng mga mamamayan ng mga tunay na kinatawan sa Estates-General, pantay na pagpapakinatawan sa dalawang uri na pinagsama-sama, at mga boto na iniisip ang bawat isa at hindi mula bawat buong uri. Ang mga kaisipang ito ay nagkaroon ng napakalaking impluwensya sa takbo ng Himagsikang Pranses.
Buod
Ang polyeto ay nakaayos sa paligid ng tatlong pansayusay na katanungan, at mga sagot ni Sieyès sa kanila. Ang mga tanong at sagot ay:
Sa buong polyeto, sinabi ni Sieyès na ang una at pangalawang estado ay hindi kinakailangan, at ang Third Estado ay sa katotohanan ang natatanging estado ng Pransiya, na siyang kumakatawan sa buong populasyon. Kaya, iginiit niya, dapat nitong palitan nang buo ang dalawa pang estado. Ang Ikatlong Estado ay pumapasan ng bigat ng karamihan ng buwis.
San Severo al Pendino
Ang San Severo al Pendino ay isang dating Katoliko Romanong simbahan, na matatagpuan sa Via Duomo, sa timog lamang ng San Giorgio Maggiore at katabi ng Museo Civico Gaetano Filangieri, sa sentrong Napoles, Italya.
Eklipse ng araw sa Nobyembre 3, 2013
Isang buong eklipse ng araw ang magaganap sa Nobyembre 3, 2013. Ito ay isang hybrid eclipse ng araw na may magnitud na 1.0159. Ganap na makikita mula sa hilaga ng Karagatang Atlantiko (silangan ng Florida) hanggang Aprika (Gabon, R. Konggo, D.R. Konggo, Uganda), na may pinakamataas na haba na 1 minuto at 39 segundo na makikita sa timog ng Baybaying Garing at Ghana.
Mga larawan
Talaksan:SolarEclipse2013Nov03H.GIF
Luis Rodríguez-Varela
Si Luis Manuel Valentín Rodríguez-Varela y Sancena (13 Pebrero 1768–1826), kilala rin bilang El Conde Filipino (lit., "Ang Filipinong Konde" sa Espanyol ), ay isang proto-nasyonalistang Pilipino na namuhay sa kapanahunan ng kolonyal na Espanya.
Isang insular na Kastila at isang ilustrado na nag-aral sa Pransiya, naglathala si Rodríguez-Varela ng isang serye ng mga aklat na nagtataguyod ng pagbabago ng lipunan sa Pilipinas ng Kastila, na inspirasyon ng Panahon ng Kaliwanagan at ng Himagsikang Pranses. Ang kanyang pinakamahalagang akda ay ang El parnaso filipino, na inilathala sa Sampaloc, Maynila noong 1814.
Itinaguyod niya ang pagbubukas ng mga lokal na kolehiyo upang ituro ang mga asignatura tulad ng matematika, medisina, at nabigasyon, at gayundin ang mga libreng elementarya para sa mahihirap. Naniniwala rin si Rodríguez-Varela na ang mga dayuhang kapangyarihan ay may labis na impluwensya sa lokal na ekonomiya, at ayon dito ay nagtrabaho siya upang limitahan ang panghihimasok ng mga Tsino sa rehiyon sa pamamagitan ng pagpapatibay sa mga lokal na samahan at kapisanan ng pangangalakal.
Kasama nila ni José Ortega at Rodríguez-Varela, siya ay isa sa ilang mga taong pinalayas mula sa Pililipnas ni Gobernador Juan Antonio Martínez noong Pebrero 18, 1823, nang sila ay inakusahan ng pakikipagsabwatan laban sa lokal na pamahalaan ng Espanya.
Estadistikang deskriptibo
Ang estadistikang deskriptibo o estadistikang paglalarawan ang disiplina ng paglalarawan ng mga pangunahing katangian ng isang kalipunan ng mga datos. Ito ay itinatangi mula sa estadistikang imperensiyal sa kadahilanang ang estadistikang deskriptibo ay naghahangad na ibuod ang isang sampol sa halip na magkaroon ng kaalaman tungkol sa populasyon na ang sampol ay pinaniniwalaang kumakatawan. Ang ilang mga pagsukat na karaniwang inilalarawan upang ilarawan ang isang hanay ng datos ang sentral na kagawian na kinabibilangan ng mean, median at mode at mga sukat ng pagkakaiba o pagkalat na kinabibilangan ng standard deviation, kurtosis at skewness.
Museo Civico Filangieri
Ang Museo Civico Filangieri ("Museo Sibiko ng Filangieri") ay isang eklektikongi koleksyon ng mga likhang sining, barya, at libro na tinipon noong ikalabinsiyam na siglo ni Gaetano Filangieri, prinsipe ng Satriano, na ibinigay ito sa lungsod ng Napoles bilang isang museo. Ito ay nakalagay sa kaniyang dating palasyo, Palazzo Cuomo (o Como) sa Via Duomo, sa may simbahan ng San Severo al Pendino.
Pagsalakay sa Bastille
right|thumb| Pagsalakay sa Bastille ipininta ni Jean-Pierre Houël
Villa Donn'Anna
thumb|250x250px| Villa Donn'Anna sa Napoles. Ang Villa Donn'Anna ay isang makasaysayang paninirahan sa Napoles, Italya. Prominenteng nakatayo ito sa gilid ng tubig sa simula ng baybayin ng Posillipo, kanluran lamang ng daungan ng bangka ng Mergellina. Ang gusali ay nasa lugar ng tinaguriang "Mga Bato ng Siren" at, sa katunayan, ay orihinal na tinawag na La Villa Sirena.
Pagsalakay sa Bastille
Ang Pagsalakay sa Bastille ( Prise de la Bastille  ) ay naganap sa Paris, Pransiya, noong Hulyo 14, 1789, nang lumusob ang mga nagaklas na mapanghimagsik at inagaw ang kontrol sa muog-tanggulan, kuta, at bilangguan na kilala bilang Bastille. Sa panahong iyon, ang Bastille ay kumakatawan sa kapangyarihan ng maginoong uri sa gitna ng Paris. Naglalaman lamang ang bilangguan ng pitong bilanggo sa oras ng paglusob nito, ngunit tinanaw ito ng mga manghihimagsik bilang sagisag ng kapangyarihan at pang-aapi ng monarkiya. Ang pagbagsak nito ang naging simulang hudyat ng Himagsikang Pranses.
Sa Pransiya, ang Hulyo 14 ay isang pambansang pista, at karaniwang tinatawag rin na "Bastille Day" sa Ingles. Gayunpaman, hindi wasto ang ekspresyong Araw ng Bastille, dahil ang kaganapang ipinagdiriwang sa panahon ng pambansang araw ay ang Fête de la Fédération ng 1790, na siyang ang unang anibersaryo ng Araw ng Bastille.
Pauna
Humarap ang yugto ng paghahari ni Louis XVI ng Pransiya sa isang malaking krisis sa ekonomiya. Bahagyang dulot ang krisis na ito ng gastos sa pakikialam sa sa Himagsikang Amerikano, at lalong pinalala ng isang paurong na sistema ng pagbubuwis, at pati na rin ang masamang ani noong huling mga taon ng dekada 1780 Noong ika-5 Mayo 1789, nagpulong ang Estados-Heneral upang harapin ang isyung ito, ngunit pinigilan ng mga makalumang pamamalakad at mapaninggal na Ikalawang Estado, na kumakatawan sa uring maginoo na bumubuo ng mas kaunti pa ng dalawang bahagdan ng bilang ng Pransiya.
Sa ika-17 Hunyo 1789, ang Ikatlong Estado, kasama ang mga kinatawan nito na nagmula mula sa mga karaniwang tao, ay hinirang ang sarili nito bilang ang Pambansang Kalipunan, isang katawang tinipon na ang naglalayon ng pagkalikha ng isang saligang-batasng Pransiya. Sa simula ay tinutulan ng hari ang mga kaganapang ito, ngunit kinalaunan ay napilitang siya na kilalanin ang katungkulan ng kapulungan, na pinalitan ang sarili nitong Pambansang Kalipunan sa Paglikha ng Saligang-Batas noong iak-9 Hulyo.
Ang Paris, malapit sa panghihimagsik, at sa mga salita ni François Mignet, "lasing sa kalayaan at sigasig", ay nagpamalas ng malawak at matinding pasuporta sa Kalipunan. Inilathala ng mga pahayagan ang mga pagtatalunan at debate ng Kalipunan; Kumalat ang pampulitikang pagtatalo at pangangatwiran sa labas ng Kalipunan sa mga pampublikong liwasan at bulwagan ng kabisera. Ang Palais-Royal at ang mga pal,igit nito ay naging ganapan ng isang walang-humpay na pagkikita-kita at pagpupulong.
Winingkag ang bilangguan sa Abbaye ng pulutong madla, na nanalig sa karapatang panunungkulan ng pagpupulong sa Palais-Royal, upang palayain ang ilang mga grenadierng mga guwardiya-sibil, na iniulat na nakulong dahil sa kanilang pagtanggi na magpaputok sa mga tao. Pinatagubilin ng Kalipunan ang mga nakakulong na guwardiya sa kaluwagang-awa ng hari; bumalik sila sa bilangguan isang araw bilang palatandaan, at nakatanggap ng kapatawaran. Ang karaniwang kasapi ng rehimyento, na dating itinuturing na maaasahan ng korona at uring maginoo, ay ngayon pumang na sa layon ng karamihan.
Ireneo
Si Ireneo (Griyego: Εἰρηναῖος) (ika-2 siglo CE – c. 202 CE) ang obispo ng Lugdunum sa Gaul, ngayong Lyon sa Pransiya. Siya ang mahusay na kilala sa kanyang aklat na Laban sa Erehiya na isinulat noong c. 180 na umatake sa mga iba ibang mga paniniwala na sumasalungat sa kanyang paniniwala. Siya ang unang nagmungkahi ng pagtanggap lamang sa 4 na ebanghelyo at nangatwiran laban sa mga ibang pangkat na Kristiyano na gumagamit ng mga ebanghelyo na kaunti o higit pa sa 4. Ang kanyang katwiran sa pagtanggap lamang ng 4 na ebanghelyo ay: "Ang mga ebanghelyo ay hindi posibleng higit o kaunti sa bilang. Dahil may apat na sulok ng daigdig na ating tinitirhan at apat na mga pangunahing hangin, at ang haligi at saligan ng simbahan ang ebanghelyo, at espirito ng buhay, akmang may apat na saligan na saan man ay humihinga ng kawalang korupsiyon at muling bumubuhay ng mga tao."
Palazzo di Ludovico di Bux a via Nilo, Napoles
right|thumb|333x333px| Palazzo Via Nilo 22, Loggia e arco ribassato Ang Palazzo di Ludovico di Bux ay isang palasyo na matatagpuan sa vico Fico al Purgatorio, isang kalye patungo sa Santa Maria dei Pignatelli, at malapit sa sulok ng Via Nilo (numero 22), sa sentrong Napoles, Italya.
Ireneo
Si Irenaeus ang unang Kristiyano na nagbigay ng mga pangalan sa 4 na ebanghelyong kanyang tinanggap (Ebanghelyo ni Mateo, Ebanghelyo ni Marcos, Ebanghelyo ni Lucas at Ebanghelyo ni Juan). Bagaman sinipi niya ang karamihan ng mga aklat sa naging kanon ng Bagong Tipan, hindi niya binanggit o sinipi ang Sulat kay Filemon, 2 Pedro, 3 Juan at Sulat ni Judas. Kabilang sa mga "kasulatang" kanyang sinipi ang 1 Clemente at Pastol ni Hermas.
Kanyang sinalungat ang Kristiyanismong Gnostisismo sa kanyang aklat na Ukol sa Pagtukoy at Pagpapabagsak ng tinatawag na Gnosis o mas kilala bilang Laban sa Erehiya. Bago ang pagkakatuklas ng mga kasulatang gnostiko sa Aklatang Nag Hammadi noong 1945, ang paglalarawan ni Ireneus ang tanging alam na paglalarawan ng Gnostisismo. Ayon sa mga skolar, maling kinatawan o maling naunawaan ni Irenaeus ang mga paniniwala ng mga gnostikong Kristiyano. Halimbawa, kanyang inilarawan ang mga pangkat gnostiko bilang mga hayok sa laman gayong ang mga kasulatang gnostiko ay nagtataguyod ng pagpipigil sa pakikipagtalik na mas masidhi pa kesa sa mga kasulatan ng mga kalaunang naging ortodoksiya na tumuligsa sa mga gnostiko.
Si Irenaeus rin ang unang Kristiyano na gumamit ng doktrinang apostolikong paghalili upang salungatin ang kanyang mga katunggali.
Tamu Massif
Ang Tamu Massif ay isang hindi aktibong bulkang kalasag na makikita sa hilagang-kanluran ng Karagatang Pasipiko. Ang pagkatuklas ay inihayag noong 5 Setyembre 2013. Ito ay ang pinakamalaking bulkan sa Daigdig at isa sa mga pinakamalaki sa Sistemang solar. Matatagpuan ito sa loob ng Shatsky Rise mahigit kumulang 1600 km silangan ng Hapon. Ang rurok ay namamalagi halos 1980 m sa ibaba ng kalatagan ng karagatan, at ang lapad ay umaabot mahigit kumulang 6.4 km lalim. Ang taas ng bulkan ay 4400 m.
Heolohiya
Nabuo ang Tamu Massif noong huling bahagi ng Panahong Jurassic at unang bahagi ng Panahong Cretaceous, 145 milyong taon na ang nakalilipas. Ang pagkatuklas ay isang bulkan sa loob ng Shatsky Rise na isa nang pinakamalaking bulkan sa mundo. Ang kanyang simboryong bilog ay umaabot sa sukat na 450 x, pangkalahatan mahigit na 260000 km2, mas malaki kaysa Mauna Loa na matatagpuan sa Kapuluang Hawayano 5000 km2, at higit na maliit ng halos kalahati ng sukat sa higanteng bulkan ng Marte, ang Olympus Mons. Ang buong paligid ay binbuo ng basalto. Ang mga dalisdis nito ay napakakaunti, sumasaklaw, mababa sa kalahati ng isang digri hanggang isang digri sa tuktok. Pwede maihahambing ang sukat sa Bagong Mehiko o sa Kapuluang Britaniko.
Pangalan
Tamu ay ang daglat ng Unibersidad ng Texas A&M kung saan si William Sager, isang propesor sa Heolohiya ng Unibersidad ng Houston at isa sa mga pangunahing siyentipiko na pinag-aralan ang bulkan, nakaraang sinabi. Massif, ibig sabihin ay malaki at mabigat sa wikang Pranses, ay isang malaking bundok, o isang seksiyon pang-ibabaw na anyo ng isang planeta na naghiwalay ng mga faults at flexures.
Estadistikang umperensiyal
Sa estadistika, ang Estadistikang imperensiyal ang proseso ng paghinuha ng konklusyon mula sa mga datos na sumasailalim sa random na bariasyon o pagkakaiba halimbawa, ang mga pagkakamaling pangobserbasyon o bariasyon ng pagsasampol. Sa karamihan ng bahagi nito, ang imperensiyang estadistiko ay gumagawa ng mga proposisyon tungkol sa populasyon gamit ang mga datos na hinugot mula sa populasyon na isinasasalang alang sa pamamagitan ng isang anyo ng random na pagsasampol. Ang mga datos tungkol sa random na proseso ay hinahango mula sa napagmamasdang pag-aasal nito sa isang may hangganang yugto ng panahon. Sa isang ibinigay na parametro o hipotesis tunkol sa isang ninanais na paghinahuan, ang imperensiyang estadistiko ay kadalasang gumagamit ng: modelong estadistiko ng random na proseso na lumilikha ng mga datos at isang partikular na realisasyon ng random na proseso. Ang konklusyon ng imperensiyang estadistiko ay isang proposisyong estaditikal na ang ilang mga karaniwang anyo ay: isang pagtatantiya na mahusay na nagtatantiya sa parametrong isinasaalang alang, interbal ng pagtitiwala na interbal nililikha gamit ang hanay ng datos mula sa populasyon upang sa ilalim ng paulit ulit na pagsasampol, ang gayong interbal ay maglalaman ng tunay na halaga ng parametro na may probilidad sa isinaad na lebel ng pagtitiwala, isang kapanipaniwalang interbal na isang hanay ng mga halaga na naglalaman halimbawa ng 95% ng paniniwalang posterior, pagtakwil sa hipotesis, at pagkukumpol o paguuri ng mga punto ng datos sa mga pangkat.
Palazzo Cellammare, Napoles
thumb|250x250px| Pangunahing patsada ng Palazzo Cellammare. Ang Palazzo Cellamare o Cellammare ay isang malaking palasyo na matatagpuan sa via Chiaia 139 sa Quartiere San Ferdinando ng Napoles, Italya. Ang pasukan ay malapit sa simbahan ng Santa Caterina a Chiaia.
Palazzo Firrao, Napoles
Ang Palazzo Firrao o Palazzo Bisignano, na dating tinawag na Palazzo di Santa Agata, ay isang malaking palasyo na matatagpuan sa Via Santa Maria di Costantinopoli numero 98, nakaharap sa Piazza Bellini, sa sentrong Naples, Italya. thumb|250x250px| Patsada ng Palazzo Firrao.
San Diego all'Ospedaletto, Naples
Ang San Diego all'Ospedaletto, kilala rin bilang San Giuseppe Maggiore, ay isang istilong Baroko na simbahan na matatagpuan sa via Medina sa rione Carità sa Napoles, Italya. Matatagpuan ito sa tapat ng kalye mula sa matangkad na modernong NH Ambassador Hotel at palihis mula sa Palazzo Giordano at Questura.
Pundasyong Livestrong
Sa mga aktibidad nito, nagsisikap ang pundasyon na mag-lobi (o magbigay ng impluwensiya sa desisyon) sa mga ahensyang pampamahalaan, magsagawa ng mga pananaliksik tungkol sa mga nakaligtas sa kanser, at pondohan ang ilang mga maliliit na mga organisasyong di-kumikita.
Pulseras na Livestrong
Ang Livestrong wristband o pulseras na Livestrong ay isang dilaw na pulseras o taling pang-ikot sa galang-galangan na binuo ng isang siklista at isang biktima ng kanser na si Lance Armstrong noong tag-araw ng 2004 (panahon sa Estados Unidos). Ang pulseras na ito ay naging bahagi ng "Wear Yellow Strong Education" na programa na may intensiyong suportahan ang mga biktima ng kanser at ang mga pinalad na mabuhay o makaalpas sa sakit na ito. Isa rin sa kanilang layunin ang maiparating ang kaalaman hinggil sa kanser sa iba. Layon nang pagbebenta ng naturang pulseras ang makakalap ng limang milyong dolyar ($5,000,000.00) para sa pundasyon na itininatag at ipinangalan kay Lance Armstrong. Katulong sa programang ito ay ang Nike. Ang dilaw na kulay ng pulseras na ito ay napili dahil sa kaniyang kahalagahan sa propesyonal na pamimisikleta, lalong lalo na sa dilaw na damit na ginamit sa Tour De France. Ang ibang purselas na ginagamit sa kahalintulad na kaparaan ay tinatawag na "awareness bracelets" o "mga purselas para sa kaalaman".
Noong 2005, mahigit na 50 milyong pulseras ang naipagbili. Ilan sa mga ito ay naipagbili sa eBay at pinagkakitaan ng ibang tao o grupo, bagay na ikinasama ng loob ni Armstrong.
Palasya
Ang palasya o fallacy ay isang argumento o pangangatwirang gumagamit ng mababang uring pangangatwiran o isang baluktot na pangangatwiran. Ang argumeto ay isang palasya kung ang konklusyon nito ay totoo o hindi. Ang palasya ay maaaring pormal o impormal. Ang pagkakamaling mula sa mababang uri ng anyong lohikal ay tinatawag na palasyang pormal o simpleng isang hindi balidong argumento. Ang palasyang impormal ay pagkakamali sa pangangatwiran na hindi nagmumula sa hindi tamang anyong lohikal. Ang mga argumentong gumagamit ng mga palasyang impormal ay maaaring pormal na balido ngunit isa pa ring palasya.
Ang mga palasya ng pagpapalagay ay nabibigong magpatunay sa konklusyon sa pagpapalagay nito na totoo na ang konklusyon na walang ebidensiya. Ang mga palasya ng mahinang paghango ay nabibigong magpatunay ng konklusyon sa o kawalan o kakulangan ng ebidensiya. Ang mga palasya ng distraksiyon ay nabibigong magpatunay ng konklusyon sa mga walang kinalamang ebidensiya tulad ng emosyon. Ang mga palasya ng kawalang linaw ay nabibigong magpatunay ng konklusyon dahil sa kawalang linaw sa mga salita, parirala o baralira.
Ang ilang mga palasya ay sinasadya upang magmanipula o manghikayat sa pamamagitan ng pandaraya samantalang ang ilan ay hindi sinasadya dahil sa padalos dalos na pangangatwiran o dahil sa kamangmangan.
Si Aristoteles ang unang nagsistema ng mga pagkakamaling lohikal sa isang talaan. Ang De Sophisticis Elenchis ni Aristoteles ay kumikilala sa 13 palasya. Hinati niya ito sa dalawang pangunahing uri na batay sa wika. Hinati ni Richard Whately ang mga palasya sa dalawang pangkat: ang lohikal at materya; Ayon kay Whately, ang mga palasyang lohikal ay mga argumentong ang konklusyon ay hindi sumusunod mula sa mga premisa. Ang mga palasyang materyal ay hindi mga pagkakamaling lohikal dahil ang konklusyon ay sumusunod mula sa mga premisa. Kanyang hinati ang pangkat lohikal sa dalawa na purong lohikal at semi-lohikal. Ang semi-lohikal ay kinabibilangan ng lahat ng mga sopismo ni Aristoteles maliban sa ignoratio elenchi, petitio principii, at non causa pro causa na nasa pangkat materyal.
Monte di Pietà, Napoles
Ang Palazzo ng Monte di Pietà ay isang makasaysayang gusali na matatagpuan sa mas mababang decumanus (Silangang-Kalnlurang kalye) ng Napoles, Italya. Ang mas mababang decumanus ay kilala rin bilang kalye Spaccanapoli. Nandito ang Bundok ng Kabanalan o Kristiyanong bangko sa Napoles. thumb| Patsada
Palazzo Pignatelli di Monteleone, Napoles
thumb| Patsada ng Palasyo Ang Palazzo Pignatelli di Monteleone ay isang malaking maharlikang palasyong matatagpuan sa calata Trinità maggiore numero 2, sa sentrong Naples, lalawigan ng Campania, Italya. Ang patsada ay nasa gilid ng Piazza del Gesu Nuovo.
Santa Maria Assunta dei Pignatelli
Ang Santa Maria Assunta dei Pignatelli ay isa nang deskonsagradong Katoliko Romanong simbahang matatagpuan sa dulo ng Via Nilo (kung saan dumidikit ito sa Piazzeta Nilo, at dumaraan sa via Giovanni Paladino) sa Napoles, rehiyon ng Campania, Italya. Sa maliit na piazza sa harapan ng simbahan ay isang sinaunang Romanong rebulto ng Diyos Nilo. right|thumb|250x250px| Patsada left|thumb|250x250px| Haliging Griyego sa mababang simbahan
Astrolohiyang Babilonyo
Ang mga taga-Babylon ang pinaniniwalaang nagmula ang astrolohiya. Ang kanilang mga tabladurang astrolohikal (astrological charts) o mga mapa ng kalangitan ang naging paraan para nila matukoy kung kelan magkakaroon ng tagsibol, tag-araw, tag-lagas, at iba pang mga pangitain sa kalawakan gaya ng eklipse ng buwan at araw at pagdaan ng mga bulalakaw. Ito ang kadahilanang noong dalawang libong taon na ang nakararaan, ang astrolohiya at astronomiya ay isang agham.
Ambag ng mga Sumeriano (Taga-Sumer) sa Astrolohiya
Ang mga baru-pari ng Sumeria ay pwersadong itakda ng tumpak ang mga pangitain sa langit. Ang pagtatakda ay naging sining kesa sa agham sa kadahilanang, kasi kailangan ng mga baru-pari ang mahal nila kanilang mga buhay. Kamatayan ang sukli ng maling mga pagtatakda. Dahil sa matematika, tumpak nilang naitatakda ang pagdating mga eklipse at dahil dito ito ang naging tuntungan ng astronomiya. Pero pinagtutuunan ng pansin ng mga baru-pari at pagtatakda ng mga natural na kalamidad, gaya ng baha, pagbabago ng panahon, at iba pa sa kadahilanan ding gusto nilang mapanatili ang kanilang mga kapangyarihang pampolitika. Sa kanilang mga pagpupursige sa pagtatala ng mga kaganapan sa kalangitan ay nabuo at natukoy nila ang mga batas at kaalaman sa pag-inog (siklo) ng araw, buwan, mga buntala, at mga bituin. Dahil dito naisulong nila sa pag-unlad ang astrolohiya at sa kalaunan ay nakabuo na sila ng kalendaryo na kung saan nahati na ang araw sa buwan na binase nila sa isang dosenang pag-inog ng buntalang buwan sa isang taon.
Pag-usbong ng tunay na astrolohiya sa Babylonia
Ang simula ng tunay na astrolohiya ay makikita sa panahon ng Lumang Babylonia noong ikalawang milenyo B.K.. Nakatutok ang mga pagtatakda ng mga paring-astrologo sa kabutihan ng hari at ng kanyang nasasakupan at hindi sa mga indibiduwal na tao. Ang mga paring ito ay partikular sa pag-angat o pagsinag at paglubog ng buntalang Venus sa parte ng kanilang langit. At dahil pabago-bago ang pagsikat nito, minsan sa umaga, minsan sa gabi at minsan ay parang paatras ang takbo niya sa langit (retrograde), naikabit ang Venus sa pagtatakda ng pag-ibig at digmaan.
Bandang 1300 B.K., nabuo na ang pagtatayo ng mga horoscope ng karaniwang tao. Ang mga pagtatakda nito ay nakabatay kung kelan ipinanganak ang isang sanggol. Sa panahong ito ang mga buntala sa kalangitan ay tukoy na at laganap na ang pagbabasa ng mga tabladura o mga astrological charts.
Mga Ambag ng Assyria (1300-600 B.K.)
Mahalaga sa mga taga-Assyria ang paggalaw sa pangkat ng mga bituin ng limang buntala na kanilang tinukoy na diyos o tahanan ng mga diyos. Ang pangalan ng mga buntalang ito sa kalaunan ay napalitan ng mga pangalang Griyego, Latin, at sa ngayon ay Ingles.
Pinakarurok ng Astrolohiya sa Babylonia (600-300 B.K.)
Ang sumunod na pahina sa kasaysayan ng astrolohiya sa panahon ng Bagong Babylonia bandang 600-300 B.K.. Ang mga tanyag na mga astrologo dito ay sina Kiddinu, Berossus, Antipatrus, Achinopoulus at Sudines. Sa panahong ito nabuhay ang horoscope o natal astrology o astrology ng pagkabuhay. Dahil naisaayos na ng mga sinaunang Assyrian ang mga talaan ng mga bituin nabuhay na din sa wakas ang sodyak.
Narito ang mga pangalan ng mga sodyak at ang kanilang katawagan sa Babylonia
Noong taong 1996, halos labing-anim na mga horoscope ay nahukay mula sa mga lumang lungsod ng Babylonia. Nakatala dito kung anong kalagayan ng mga butala sa langit at mga pagtatakda noong kapanganakan nung may-ari ng horoscope.
Sumunod na kaganapan
Napadpad ang mga agham na ito sa mga Griyego bandang apat na siglo bago isilang si Kristo B.K. at dahil sa mga pag-aaral nila Plato, Aristotle, lalong lalo na si Ptolemy at marami pang iba, nakilala ang astrolohiya bilang isang agham. Lumaganap ang karunungang ito ito sa mga Romano na bukas-loob nilang tinanggap. Ang mga pangalan ng mga signos sa sodyak na ginagamit pa din magpasahanggang-ngayon ay pangalang halaw sa mga Romano. Ang tunay na nagpalaganap talaga ng astrolohiya sa buong daigdig ay ang mga Arabo.
Ang tunay na gamit ng mga tabladurang pangkalawakan ng mga taga-Babylon ay ang paglalagay ng kaayusan sa mistulang magulo at di maintindihang sansinukob. Di nagtagal ang mga tabladurang ito ay ginamit para tukuyin ang mga galaw at pagbabago ng panahon para sa pagtatanim, pag-aani at mga gawaing sakahan.
Dahil nakita ng mga tao ang kagalingan ng mga astrologo sa pagtukoy ng mga panahong ito, nagamit na din ang mga tablura sa pagtukoy at paghula sa mga natural na kalamidad gaya ng baha, bagyo, digmaan at mga pang-araw-araw na suliranin ng mga dugong-bughaw sa Babylon. Dahil sa karamihan ng mga pagtukoy ng mga kaganapan batay sa mga tabladura ay parating tumpak natural na ginusto ito ng mga hari at naghaharing-uri para gabayan sila sa kanilang araw-araw na pamamahala ng kanilang mga nasasakupan, hanggang sa di naglaon, hindi lang mga dugong-bughaw ang gumamit nito, kundi pati na din ang mga karaniwang mamamayan ang gumamit nito.
Palazzo della Prefettura, Napoles
Ang Palazzo della Prefettura o Palasyo ng Prepektura ay isang malaking palasyo na matatagpuan sa gitnang Piazza del Plebiscito sa Napoles, Italya. Nakatayo ito sa harap at sa hilaga ng Maharlikang palasyo.